
ועדת החוץ והבטחון 
 27/12/2011 

הכנסת השמונה-עשרה 
נוסח לא מתוקן

 מושב רביעי
פרוטוקול מס' 154
 מישיבת ועדת החוץ והבטחון 
 יום שלישי, א' בטבת התשע"ב (27 בדצמבר 2011), שעה 9:30
סדר היום:
צו שירות מילואים (שירות מילואים למטרת תעסוקה מבצעית יותר מפעם אחת בתקופה של שלוש שנים רצופות)(הוראת שעה), התש"ע -2010
נכחו:

חברי הוועדה: 
איתן כבל – מ"מ היו"ר
נסים זאב

משה (מוץ) מטלון
מאיר שטרית
מוזמנים: 
	תא"ל אמיר רוגובסקי
	–
	רח"ט תומכ"א, צה"ל

	אמיר חי
	–
	ראש אתכ"א מילואים, צה"ל

	שוקי בן ענת
	–
	קמל"ר, צה"ל

	תימור פסו
	–
	יועץ משפטי, אכ"א, צה"ל


ייעוץ משפטי: 

מירי פרנקל-שור
מנהל הוועדה:
לטקו שמואל
קצרנית פרלמנטרית:
חבר המתרגמים – אהובה שרון
צו שירות מילואים (שירות מילואים למטרת תעסוקה מבצעית יותר מפעם אחת בתקופה של שלוש שנים רצופות)(הוראת שעה), התש"ע -2010
היו"ר איתן כבל:
בוקר טוב לכולם. אני מבקש לפתוח  את ישיבת ועדת החוץ והביטחון בנושא צו שירות המילואים (שירות מילואים למטרת תעסוקה מבצעית יותר מפעם אחת בתקופה של שלוש שנים רצופות) (הוראת שעה), התשע"ב-2011.

ברשותכם, חבריי חברי הכנסת, האורחים המכובדים, קיימנו דיון בשאלה שתכף מי מכם יציג אותה, בשאלות המבצעיות ובדרישות המבצעיות למה ולמען מה נדרש הצו החריג הזה.

חבר הכנסת מאיר שטרית, בוועדת המשנה אנחנו קיימנו דיון בצו. הדיון הוא דיון פתוח. 

 << דובר >> שמואל לטקו: << דובר >>   

לפי סעיף 102א(ד), הדיון הוא דיון פתוח.

היו"ר איתן כבל:
לגופו של עניין, כדי שהדברים יובהרו. מערכת הביטחון הופיעה בפני ועדת המשנה שאני עומד בראשה והציגה את כל אותם דברים שהיא לא יכולה לומר בדיון פתוח.  יש בקשה של מערכת הביטחון להחרגה שנובעת בעיקר מהשינויים שמתקיימים הן בצפון, אבל בעיקר בדרום, דבר שמצריך תוספת של כוח אדם. זה יגרום לכך שכ-22 גדודים יצטרכו לעשות סבב מילואים נוסף שהוא קצת מחריג את ימי המילואים הקבועים על פי חוק. לכן, על פי חוק המילואים נדרש צו של שר הביטחון שצריך להיות מאושר על ידי ועדת החוץ והביטחון.
נקריא את הצו.

מאיר שטרית:
לא הבנתי למה עשו את החוק הזה מהתחלה.

היו"ר איתן כבל:
תבטל את החוק רטרואקטיבית כשאתה היית חייל. עזוב אותנו עכשיו.  סיימנו את הנוסטלגיה.

אמיר רוגובסקי:
לפני שאני אקרא את הצו, אני אגיד בפתיחה שלמעשה התעסוקה המבצעית נקבעה אחת לשלוש השנים על פי חוק כאשר ניתנה לשר הביטחון  האפשרות להגיש צו באישור ועדת החוץ והביטחון  להחרגה של הקריאה ליותר מפעם בשלוש שנים. השימוש בצו לאחרונה נעשה לאותן יחידות או תפקידים בהם התעסוקה היא לא תעסוקה כמו גדוד. למשל, דיברנו על חיילים – זה מופיע בסעיפים 1 עד 6 – בשייטת 13, באלפיניסטים, בחיל הים וכן הלאה, שם אין מסגרת של תעסוקה קבועה.
מסעיף 7 למעשה אנחנו מדברים על יחידות אותן אנחנו מבקשים להפעיל לאור השינוי במציאות הביטחונית שנובעת, כפי שנאמר, משתי סיבות. לא נפרט יותר כי אני בטוח שמכירים, אבל אני אומר לצורך הפרוטוקול שהשינויים המרכזיים מדברים על השינוי בגזרה הצפונית בדגש על פריסת הכוחות בגבול עם סוריה לאור האירועים שהיו למעשה בשני אירועים רצופים של יום הנכבה ויום הנכסה וכל מה שהיה שם, והאירוע השני הוא אירוע הפיגוע בעין נטפים שכתוצאה מהאירוע הזה למעשה תפיסת ההפעלה בגבול הדרומי השתנתה, גם בהקשרים של בניית הגדר אבל בוודאי שעד בניית הגדר הצבת כוחות סדירים וכוחות לוחמים בגזרה מעבר למה שהיה בעוטף אילת לפני כן.

נכון להיום נמצאים שם למעשה גם כוחות סדירים וגם כוחות מילואים. התוצאה של השינוי הזה חייבה אותנו כבר בשנה הזאת לקרוא ליחידות מילואים שתוכננו לתעסוקה בשנה הבאה, לקרוא להן כבר בשנה הזאת. זאת אומרת, להקדים את התעסוקה שלהן. דרך זה נוצר פער בגרף התעסוקה לשנה הבאה. הדבר השני, מתוך הנחה שאנחנו למעשה מקיימים ליין רציף שהוא 17 גדודים, אנחנו צריכים גם בשנה הבאה להגדיל את סד"כ המילואים שמבצע תעסוקה מבצעית.

שאול מופז:
זה אומר שאתם מזמנים פעם שלישית?

אמיר רוגובסקי:
לא. פעם שנייה.

שאול מופז:
פעם שנייה בשנה?

אמיר רוגובסקי:
לא. בשלוש שנים. אותם 22 גדודים שמתבקשים כאן מסעיף 7 ועד סעיף 15, למעשה הם גדודים שעשו כולם תעסוקה ב-2010.

שאול מופז:
לכמה זמן זה?

אמיר חי:
התעסוקה היא ל-שלושה שבועות ועוד ארבעה ימים. 25 ימים ליחידה.

שאול מופז:
איזה סד"כ זה מוסיף?

אמיר רוגובסקי:
גדוד ב-ליין.

שאול מופז:
גדוד ב-ליין בשנה.

אמיר רוגובסקי:
כן.

שאול מופז:
כמה ליינים זה?

אמיר רוגובסקי:
רק אחד.  ליין אחד, 17 גדודים.

היו"ר איתן כבל:
גבול דרומי.

שאול מופז:
דיברת על רמת הגולן.

אמיר רוגובסקי:
אמרתי שיש שני שינויים שעשינו כאשר שינוי אחד הוא בתפיסה של העלאת כוחות סדירים לרמת הגולן.

שאול מופז:
זה יוסיף ליין של גדוד.

אמיר רוגובסקי:
ליין של גדוד בגזרת הדרום. בנוסף לכך אני אומר שאנחנו מקימים חטיבה מרחבית בדרום חדשה שהיא כמובן מבוססת על סדיר. היום זאת חטיבת הנח"ל. התחלנו עם גולני ועכשיו נח"ל, היום זה סדיר ואנחנו מקימים שם מפקדת חטמ"ר.
לכן, זאת הבקשה שלנו לאישור הצו.

היו"ר איתן כבל:
בסך הכול זה סבב של 22 גדודים נוספים. זאת הבקשה.

אמיר רוגובסקי:
הצגנו בוועדת המשנה את המיצוי של היחידות ואת הפריסה שלהן. בגלל שישיבת הוועדה פתוחה, לא נפרט.

היו"ר איתן כבל:
נקריא ולאחר מכן נצביע. ברשותכם, אני רוצה להעיר הערה. יום הזה שמתקיים השירותרום צריך להזכיר שלא היה מי שדחף את חוק המילואים יותר מיושב ראש ועדת החוץ והביטחון. בעצם עשית שינוי דרמאטי. אני יכול לומר לך שזאת מהפכה אמיתית וצריך לומר זאת עכשיו. אחד הדברים שאמרתי גם למערכת הביטחון על כל ההחרגות האלה, מעבר לעניין שזה דיון אחר שאנחנו עושים מולם, של מיצוי הכוח של חיילים, כאשר מהמעבר מהסדיר למילואים  הם נעלמים. פשוט מתאדים להם באיזושהי דרך. לא נפתח עכשיו את הדיון. זה גורם לכך שיש לא מעט חיילים שנדרשים להמשיך מגיל 40 עד גיל 45, עד גיל 49, וזה בדרך כלל ביחידות. תמיד אמרתי לפרוטוקול שמעטים האנשים שרוצים להזדקן. זאת קבוצה שמחכה לגיל ארבעים וכשמגיע גיל ארבעים, אומרים לה שתמשיך עד גיל 49. 

יש נקודה אותה העליתי בפני מערכת הביטחון. מי שרוצה את הקבוצה המיוחדת הזאת יותר מהרוב המכריע של חיילי צה"ל, שיתגמל אותה. אם הוא לא יודע לתת מענה טכני, של חיילים במקום, שיתגמל אותה. הנחתי גם הצעת חוק כזאת ואנחנו נדון בה בבוא העת. היה חשוב לי לומר את זה ולו רק בשביל הפרוטוקול.

בבקשה, נא להקריא ונצביע.

אמיר רוגובסקי:
צו שירות המילואים (שירות מילואים למטרת תעסוקה מבצעית יותר מפעם אחת בתקופה של שלוש שנים רצופות) (הוראת שעה), התשע"ב-2011.

בתוקף סמכותי לפי סעיף 7(ג)(2) לחוק שירות המילואים, התשס"ח-2008 (להלן – החוק), לאחר ששוכנעתי כי קיימים צורכי ביטחון המצדיקים זאת, ובאישור ועדת החוץ והביטחון של הכנסת, אני מצווה לאמור:

1.
תעסוקה מבצעית של יותר מפעם אחת בתקופה של שלוש שנים רצופות

ניתן לקרוא לחייל מילואים המשרת בתפקידים ובמקצועות המפורטים בתוספ0ת, לשירות מילואים למטרת תעסוקה מבצעית יותר מפעם אחת במהלך תקופה של שלוש שנים רצופות.

2.
תוקף

תוקפו של צו זה עד יום י"ח בטבת התשע"ג (31 בדצמבר 2012).

תוספת

(סעיף 1)

1.
חייל המשרת בפלוגת האלפיניסטים בגדוד הסיור בפיקוד צפון.

2.
חייל המשרת ביחידה לפינוי שלגים של גדוד הסיור בפיקוד צפון.

3.
חייל המשרת בתפקיד מפקד כלי שיט, מפקד מוצב שליטה, מפקד שאינו קצין (מש"ק) השטה ימי או סגן מפקד דבור בחיל הים.

4.
לוחם ביחידת שייטת 13.

5.
חייל המשרת ביחידת מטוסים זעירים ללא טייסים (מזל"טים) בזרוע היבשה.

6.
חייל המשרת בגדוד נגד מטוסים (נ"מ) לפי קביעת ראש חטיבת המבצעים באגף המבצעים של צבא ההגנה לישראל (להלן – צה"ל( ובאישור ראש אגף כוח אדם בצה"ל.

7.
חייל המשרת בגדודי חיל רגלים 9219 ו-9220 מעוצבת עמוד האש.

8.
חייל המשרת בגדוד סיור 6408 מעוצבת עמוד האש.

9.
חייל המשרת בגדודי חיל רגלים קל 9306, 9221, 9213, 7114, 7035, 7014 ו-21 מאוגדת אזור יהודה ושומרון.

10.
חייל המשרת בגדוד 293 מעוצבת הגליל.

11.
חייל המשרת בגדודי חיל רגלים קל 8149, 5033 ו-630 מעוצבת שועלי הדרום.

12.
חייל המשרת בגדודי חיל רגלים קל 9271, 8116, 5031 ו-969 מעוצבת אדום.

13.
חייל המשרת בגדוד סיור 7810 מעוצבת געש.

14.
חייל המשרת בגדודי חיל רגלים קל 7109 ו-5023 ממחוז דרום בפיקוד העורף.

15.
חייל המשרת בגדוד חיל רגלים קל 9239 ממחוז ירושלים בפיקוד העורף.
נסים זאב:
שאלה להבהרה.  כמה פעמים זה?
היו"ר איתן כבל:
פעמיים בשלוש שנים.

אמיר רוגובסקי:
מאחר שאנחנו בשנה השלישית, 2012, אי אפשר לקרוא להם יותר מפעם אחת נוספת בכל מקרה. ספציפית כרגע אנחנו מדברים על צו עד סוף 2012. ממילא זה רלוונטי רק לשנה הזאת.

היו"ר איתן כבל:
לפני שאנחנו עוברים להצבעה, אני רוצה להבהיר שלא נמצא את עצמנו כשאתם מגיעים לבקש לאותה קבוצה פעם נוספת. אני אומר את זה לפרוטוקול. אני יודע שאין כמוכם.

אמיר רוגובסקי:
תוקף הצו אומר.

היו"ר איתן כבל:
אני יודע.  בתוך עמנו אנחנו יושבים. אני אחזור על הקלישאה שאמר אותה בגין, שגם המובן מאליו מוטב שייאמר. עצם העובדה שחבר הכנסת נסים זאב שאל את השאלה הזאת, ראוי שהדברים יחודדו לפרוטוקול.

אנחנו מצביעים על אישור הצו.

הצבעה 
בעד אישור הצו – פה אחד

הצו אושר

הצו אושר. אני מודה לכם.

הישיבה ננעלה בשעה 09:45

